nibzard/narodne-novine-full-text-markdown huggingface dataset:
## Dopuna Popisa davatelja poštanskih i kurirskih usluga

### NN 143/2005 (5.12.2005.), Dopuna Popisa davatelja poštanskih i kurirskih usluga

# VIJEĆE ZA POŠTANSKE USLUGE

**2700**

Vijeće za poštanske usluge, na temelju članka
29. stavka 6. Zakona o pošti (»Narodne novine«, broj 172/03, 15/04 i 92/05),
objavljuje

## DOPUNU POPISA

### DAVATELJA POŠTANSKIH I KURIRSKIH USLUGA (»Narodne novine«, broj 39/05 i 120/05)

U Popisu davatelja poštanskih i kurirskih usluga
(»Narodne novine«, broj 39/05 i 120/05), iza podataka pod rednim brojem 10.
dodaje se redni broj 11. i podaci koji glase:

|  |  |  |  |  |
| --- | --- | --- | --- | --- |
| **Redni broj** | **IME I ADRESA DAVATELJA USLUGA** | **MATIČNI BROJ** | **DATUM PRIMITKA POTPUNE PRIJAVE I/ILI IZDAVANJADOZVOLE ODNOSNO DRUGI KURIRSKIH USLUGA PRAVNI OSNOV OBAVLJANJA USLUGA** | **Vrsta poštanskih i/ili kurirskih usluga** |
| 11. | City EXPRESS VARAŽDIN d.o.o., Josipa Kozarca 26, 42000 Varaždin | 1647296 | 11. studenoga 2005. godine | Kurirske usluge na cijelom području Republike Hrvatske prema članku 14. Zakona o pošti (»Narodne novine«, broj 172/03, 15/04 i 92/05) te usluge razmjene dokumenata iz članka 12. stavka 4. Zakona o pošti |

Predsjednica Vijeća

**Terezija Benčić, dipl. oec**.,
v. r.

Izmjene i dopune, NN 143/2005-2700
## Odluka o prirezu porezu na dohodak Grada Đakova

### NN 143/2005 (5.12.2005.), Odluka o prirezu porezu na dohodak Grada Đakova

# GRAD ĐAKOVO

**2701**

Temeljem članka 30.a Zakona o financiranju
jedinica lokalne i područne (regionalne) samouprave (»Narodne novine« broj
117/93, 69/97, 33/00, 73/00, 127/00, 59/01, 107/01. 117/01, 150/02. i 147/03., te
članka 32. točka 2. Statuta Grada Đakova (»Službeni glasnik Grada Đakova« broj
11/01.) na 5. sjednici Gradskog vijeća Grada Đakova održanoj dana 23. studenoga
2005. godine, donijelo je

## ODLUKU

### O PRIREZU POREZU NA DOHODAKGRADA ĐAKOVA

Članak 1.

Prirez porezu na dohodak plaćaju obveznici
poreza na dohodak, s prebivalištem na području grada Đakova.

Osnovicu za prirez porezu na dohodak čini ukupan
iznos obračunatog poreza na dohodak obveznika utvrđen prema Zakonu i Pravilniku
o porezu na dohodak.

Članak 2.

Prirez porezu na dohodak plaća se po stopi od
10% od utvrđene osnovice. Prirez porezu na dohodak uplaćuje se u korist
Proračuna Grada Đakova.

Članak 3.

Prirez porezu na dohodak obvezan je isplatitelj
obračunati, obustaviti i na propisani uplatni račun uplatiti istodobno s
uplatom poreza na dohodak.

Članak 4.

Poslove u svezi s utvrđivanjem i naplatom
prireza porezu na dohodak obavlja Porezna uprava Područni ured Osijek –
Ispostava Đakovo.

Članak 5.

Ova Odluka stupa na snagu danom objave u »Narodnim
novinama«, a primjenjuje se od 1. siječnja 2006.

Ova Odluka objavit će se i u »Službenom glasniku
Grada Đakova«.

Klasa: 410-01 /05-01/01

Urbroj: 2121/01-01-01-05-1

Đakovo, 23. studenoga 2005.

Predsjednik Gradskog vijeća

**Ivica Mandić, dipl. ing**., v. r.

Odluka, NN 143/2005-2701
## Odluka o imenovanju suca Prekršajnog suda u Velikoj Gorici

### NN 143/2005 (5.12.2005.), Odluka o imenovanju suca Prekršajnog suda u Velikoj Gorici

# DRŽAVNO SUDBENO VIJEĆE

**2703**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUCA

Za suca Prekršajnog suda u Velikoj Gorici
imenuje se:

KATARINA PERJANEC PRSTEC, sudska savjetnica u
Općinskom sudu u Sesvetama.

Imenovana sutkinja stupit će na dužnost dana 1.
prosinca 2005. godine.

Na temelju članka 122. stavak 2. Ustava
Republike Hrvatske sut­kinja
Katarina Perjanec Prstec
imenuje se na vrijeme od 5 godina.

Ova će se odluka objaviti u »Narodnim novinama«.

Broj: IS-28/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2703
## Odluka o imenovanju sudaca Prekršajnog suda u Zadru

### NN 143/2005 (5.12.2005.), Odluka o imenovanju sudaca Prekršajnog suda u Zadru

# DRŽAVNO SUDBENO VIJEĆE

**2704**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUDACA

Za suce Prekršajnog suda u Zadru imenuju se:

1. MITRA MEŠTROVIĆ, sudska savjetnica u
Prekršajnom sudu u Zadru i

2. INGRID NIŽIĆ, diplomirana pravnica iz Zadra.

Imenovane sutkinje stupit će na dužnost dana 1.
prosinca 2005. godine.

Na temelju članka 122. stavak 2. Ustava
Republike Hrvatske sutkinje Mitra Meštrović i Ingrid Nižić imenuju se na vrijeme od 5 godina.

Ova će se odluka objaviti u »Narodnim novinama«.

Broj: IS-17/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2704
## Odluka o imenovanju suca Prekršajnog suda u Hrvat­skoj Kostajnici

### NN 143/2005 (5.12.2005.), Odluka o imenovanju suca Prekršajnog suda u Hrvat­skoj Kostajnici

# DRŽAVNO SUDBENO VIJEĆE

**2705**

Na temelju članka 123. stavak 1. Ustava
Republike Hrvatske (»Na­rodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUCA

Za suca Prekršajnog suda u Hrvatskoj Kostajnici
imenuje se:

BILJANA LEKIĆ, sudska savjetnica u Prekršajnom
sudu u Hrvat­skoj Kostajnici. Imenovana sutkinja
stupit će na dužnost dana 1. prosinca 2005. godine.

Na temelju članka 122. stavak 2. Ustava
Republike Hrvatske sutkinja Biljana Lekić imenuje se na vrijeme od 5 godina.

Ova će se odluka objaviti u »Narodnim novinama«.

Broj: IS-20/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2705
## Odluka o imenovanju sudaca Trgovačkog suda u Pazinu

### NN 143/2005 (5.12.2005.), Odluka o imenovanju sudaca Trgovačkog suda u Pazinu

# DRŽAVNO SUDBENO VIJEĆE

**2706**

Na temelju članka 123. stavak I. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUDACA

Za suce Trgovačkog suda u Pazinu imenuju se:

1. ROBERT FABRIS, predsjednik Trgovačkog suda u
Pazinu,

2. ADRIJANA LABINJAN SKOK, sutkinja Županijskog
suda u Puli,

3. TAMARA LAKOSELJAC BENČIĆ, sutkinja Općinskog
suda u Pazinu i

4. DAMIR RABAR, sudac Općinskog suda u Labinu.

Imenovani suci stupit će na dužnost dana 1.
prosinca 2005. godine. Ova će se odluka objaviti u »Narodnim novinama«.

Broj: IS-29/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2706
## Odluka o imenovanju sudaca Općinskog suda u Solinu

### NN 143/2005 (5.12.2005.), Odluka o imenovanju sudaca Općinskog suda u Solinu

# DRŽAVNO SUDBENO VIJEĆE

**2707**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUDACA

Za suce Općinskog suda u Solinu imenuju se:

1. IVICA BOTICA, sudac Općinskog suda u Kninu,

2. MIJO GALIOT, sudski savjetnik u Općinskom
sudu u Omišu.

Imenovani suci stupit će na dužnost dana 1.
prosinca 2005. godine.

Na temelju članka 122. stavak 2. Ustava
Republike Hrvatske sudac Mijo Galiot imenuje se na
vrijeme od 5 godina.

Ova će se odluka objaviti u »Narodnim novinama«.

Broj: IS-19/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2707
## Odluka o imenovanju suca Općinskoga suda u Gvoz­du

### NN 143/2005 (5.12.2005.), Odluka o imenovanju suca Općinskoga suda u Gvoz­du

# DRŽAVNO SUDBENO VIJEĆE

**2708**

Na temelju članka 123. stavak I. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93,
49/99 i 129/00) Državno sudbeno vijeće je na 4. sjednici održanoj 20. listopada
2005. godine donijelo sljedeću

## ODLUKU

### O IMENOVANJU SUCA

Za suca Općinskog suda u Gvozdu imenuje se:

KATARINA ŽUK, sudska savjetnica u Općinskom sudu
u Sisku. Imenovana sutkinja stupit će na dužnost dana 1. prosinca 2005. godine.

Na temelju članka 122. stavak 2. Ustava
Republike Hrvatske sutkinja Katarina Žuk imenuje se na vrijeme od 5 godina.

Ova će se odluka objaviti u »Narodnim novinama«.

Broj: IS-32/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2708
## Odluka o imenovanju sudaca Općinskog suda u Splitu

### NN 143/2005 (5.12.2005.), Odluka o imenovanju sudaca Općinskog suda u Splitu

# DRŽAVNO SUDBENO VIJEĆE

**2709**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. alineja 1. Zakona o Državnom sudbenom vijeću (»Narodne novine« broj 58/93, 49/99
i 129/00) Državno sudbeno vijeće je na 4. sjednici održanoj 20. listopada 2005.
godine donijelo sljedeću

## ODLUKU

### O IMENOVANJU SUDACA

Za suce Općinskog suda u Splitu imenuju se:

1. TATJANA ČALJKUŠIĆ, viša sudska savjetnica u
Općinskom sudu u Splitu,

2. BRANKO MALENICA, viši sudski savjetnik u
Općinskom sudu u Splitu,

3. MILE REBIĆ, sudski savjetnik u Županijskom
sudu u Splitu i

4. JERMINA DUJMOVIĆ-ŽIVKOVIĆ, sudska savjetnica
u Op­ćinskom sudu u Splitu.

Imenovani suci stupit će na dužnost dana 1.
prosinca 2005. godine.

Na temelju članka 122. stavak 2. Ustava
Republike Hrvatske suci Tatjana Čaljkušić, Branko Malenica, Mile Rebić i Jermina Dujmović-Živković imenuju
se na vrijeme od 5 godina.

Ova će se odluka objaviti u »Narodnim novinama«.

Broj: IS-16/05

Zagreb, 20. listopada 2005.

Predsjednik

**Milan Gudelj**, v. r.

Odluka, NN 143/2005-2709
## Rješenje Ustavnog suda Republike Hrvatske broj:U-IIIA-2918/2003 od 18. studenoga 2005.

### NN 143/2005 (5.12.2005.), Rješenje Ustavnog suda Republike Hrvatske broj:U-IIIA-2918/2003 od 18. studenoga 2005.

# USTAVNI SUD REPUBLIKE HRVATSKE

**2712**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom P. Š., O. U., D. U., Z. U. i Z. B., koje zastupa I. J., odvjetnik iz Z.,
na sjednici održanoj 18. studenoga 2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelji su, pozivom na odredbe članka
63. Ustavnog zakona o Ustavnom sudu Republike Hrvatske (»Narodne novine«, broj
99/99., 29/02. i 49/02. – pročišćeni tekst, u daljnjem tekstu: Ustavni zakon),
podnijeli ustavnu tužbu zbog dugotrajnosti više parničnih postupaka, koji su u
vrijeme podnošenja ustavne tužbe bili u tijeku pred Općinskim sudom u Zagrebu,
odnosno pred Županijskim sudom u Zagrebu.

2. Tijekom razmatranja ustavne tužbe utvrđeno je
da ustavna tužba nije napisana sukladno odredbi članka 19. stavka 1. Ustavnog
zakona, odnosno na način koji bi omogućio postupanje Suda po toj tužbi.

3. Dopisima od 20. rujna 2004. i od 4. srpnja
2005. godine, podnositelji su pozvani urediti ustavnu tužbu na način sukladan
navedenoj odredbi Ustavnog zakona, a koji bi omogućio postupanje Ustavnog suda.

4. Iako upozoreni na posljedice svog propusta,
sukladno odredbi članka 19. stavka 4. Ustavnog zakona, podnositelji su
podneskom dostavljenim Sudu 22. srpnja 2005. izrijekom odbili postupiti prema
traženju Suda.

5. Slijedom navedenog, ispunjeni su razlozi iz
odredbe članka 72. Ustavnog zakona za odbacivanje ustavne tužbe pa je, na
temelju odredbe članka 19. stavka 4., u svezi s člankom 72. Ustavnog zakona,
riješeno je kao u točki I. izreke.

6.  Objava rješenja (točka II. izreke)
temelji se na odredbi članka 29. Ustavnog zakona.

Broj: U-IIIA-2918/2003

Zagreb, 18. studenoga 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 143/2005-2712
## Rješenje Ustavnog suda Republike Hrvatske broj:U-III-2392/2001 od 18. studenoga 2005.

### NN 143/2005 (5.12.2005.), Rješenje Ustavnog suda Republike Hrvatske broj:U-III-2392/2001 od 18. studenoga 2005.

# USTAVNI SUD REPUBLIKE HRVATSKE

**2713**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom H. z. za z. o., kojeg zastupa direktor Z. L., na sjednici održanoj 18.
studenoga 2005. godine, jednoglasno je donio

## RJEŠENJE

I. Ustavna tužba se odbacuje.

II.  Ovo rješenje objavit će se u »Narodnim
novinama«

```
Obrazloženje
```

```

```

1. H. z. za z. o. (u daljnjem tekstu: HZZO),
kojeg zastupa direktor Z. L., podnio je ustavnu tužbu protiv presude Upravnog
suda Republike Hrvatske broj: Us-9150/97 od 5.
travnja 2001., kojom je usvojena tužba tužiteljice S. J. iz Č., u upravnom
sporu protiv rješenja HZZO, D. Z. klasa: UP/II-502-06/97-01/70, ur.broj:
338-01-11-15-97-1 od 19. kolovoza 1997. godine.

2. U ustavnoj tužbi podnositelj ističe povredu
ustavnih prava zajamčenih člankom 14. stavkom 2. i člankom 19. stavkom 2. Ustava
i predlaže ukidanje osporene presude Upravnog suda.

*Ustavna
tužba nije dopuštena.*

3. Odredbom članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99., 29/02. i
49/02. – pročišćeni tekst, u daljnjem tekstu: Ustavni zakon), propisano je da
svatko može podnijeti Ustavnom sudu ustavnu tužbu ako smatra da mu je
pojedinačnim aktom tijela državne vlasti, tijela jedinice lokalne i područne
(regionalne) samouprave ili pravne osobe s javnim ovlastima, kojim je odlučeno
o njegovim pravima i obvezama ili o sumnji ili optužbi zbog kažnjivog djela,
povrijeđeno ljudsko pravo ili temeljna sloboda zajamčena Ustavom, odnosno
Ustavom zajamčeno pravo na lokalnu i područnu (regionalnu) samoupravu.

4. HZZO je pravna osoba s javnim ovlastima koja
je u konkretnom slučaju donijela pojedinačne akte u postupku koji je prethodio
upravnom sporu.

S obzirom da, pod pretpostavkama propisanim
Ustavnim zakonom, ustavnu tužbu protiv tih akata može podnijeti osoba o čijim
pravima i obvezama je tim aktima odlučeno, HZZO, kao njihov donositelj, nije
ovlašten podnijeti ustavnu tužbu.

5. Člankom 72. Ustavnog zakona propisano je da
će Ustavni sud rješenjem odbaciti ustavnu tužbu ako nije nadležan, ako je
ustavna tužba nepravodobna, nepotpuna, nerazumljiva ili nedopuštena. Ustavna
tužba je nedopuštena, pored ostalog, ako je tužbu podnijela osoba koja nije
ovlaštena za njezino podnošenje.

6. Slijedom navedenog, na temelju odredbe članka
72. Ustavnog zakona riješeno je kao u točki I. izreke.

7. Objava rješenja (točka II. izreke) temelji se
na odredbi članka 29. Ustavnog zakona.

Broj: U-III-2392/2001

Zagreb, 18. studenoga 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 143/2005-2713
## Ispravak Zakona o izmjenama i dopunama Zakona o posebnim uvjetima za stavljanje brašna na tržište

### NN 143/2005 (5.12.2005.), Ispravak Zakona o izmjenama i dopunama Zakona o posebnim uvjetima za stavljanje brašna na tržište

**2714**

Nakon izvršenog uspoređivanja s izvornim tekstom
utvrđena je pogreška u Zakonu o izmjenama i dopunama Zakona o posebnim uvjetima
za stavljanje brašna na tržište koji je objavljen u »Narodnim novinama« broj
140 od 28. studenoga 2005., te se daje

## ISPRAVAK

### [ZAKONA O IZMJENAMA I DOPUNAMA ZAKONA O POSEBNIM UVJETIMA ZA STAVLJANJE BRAŠNA NA TRŽIŠTE](http://narodne-novine.nn.hr/clanci/sluzbeni/290236.htm)

U članku 4. stavku 2. i članku 6. stavku 2.
umjesto riječi: »3. i 4.« trebaju stajati riječi: »i 3.«

Klasa: 330-01/05-01/03

Zagreb, 1. prosinca 2005.

Tajnik Hrvatskoga sabora

**Josip Sesar, prof**., v. r.

Ostalo, NN 143/2005-2714
## Ispravak Uputa za provedbu Odluke o uvjetima i načinu obavljanja platnog prometa u inozemstvu

### NN 143/2005 (5.12.2005.), Ispravak Uputa za provedbu Odluke o uvjetima i načinu obavljanja platnog prometa u inozemstvu

**2715**

Nakon izvršenog uspoređivanja utvrđene su
tiskarske pogreške u Uputi za provedbu Odluke o uvjetima i načinu obavljanja
platnog prometa u inozemstvu objavljenoj u »Narodnim novinama«, br. 136 od 16.
studenoga 2005. godine, te se daje

## ISPRAVAK

### [UPUTA ZA PROVEDBU ODLUKE O UVJETIMA I NAČINU OBAVLJANJA PLATNOG PROMETA U INOZEMSTVU](http://narodne-novine.nn.hr/clanci/sluzbeni/290237.htm)

Iza točke 76. tekst »Naplata i plaćanje između
rezidenta korisnika slobodne zone i nerezidenta izvan slobodne zone« je
podnaslov, koji masnim slovima glasi:

»Naplata i plaćanje između rezidenta korisnika
slobodne zone i nerezidenta izvan slobodne zone«.

U točki 128. nedostaje zadnja rečenica koja
glasi: »U tom slučaju banka nalogodavca i banka korisnika naloga provodi
knjiženja Nalogom 11«.

U prilogu 1., IZVJEŠĆE O NAPLATI IZ INOZEMSTVA –
Nalog 10, na kraju prve kolone nedostaje kvadratić s brojevima:

|

60

|  |
| 61 |

Dio tabele

|  |
| --- |
| Isplata banke:                          Korisnik naplate:     MB: \_\_\_\_\_\_\_\_\_\_                               MB: \_\_\_\_\_\_\_\_\_\_ |

je sastavni dio SPEFICIKACIJE NALOGA 10.

Na kraju SPECIFIKACIJE NALOGA 10 treba stajati
jedna kolona sa dva stupca koja glasi:

|  |  |
| --- | --- |
| Ukupno: |  |

U prilogu 3., NALOG ZA PLAĆANJE U INOZEMSTVU – Nalog
14, na kraju prve kolone nedostaje kvadratić s brojevima:

|  |
| --- |
| 70 |
| 72 |

U prilogu 4. NALOG ZA OTVARANJE DOKUMENATA
AKREDITIVA – Nalog 15, u koloni pod rednim brojem 5. treba brisati okomitu crtu.
U istoj tabeli u koloni 9, umjesto riječi »Oznaka« trebaju stajati riječi
»Oznaka valute«.

U prilogu 5. IZVJEŠĆE O ISPLATI IZ AKREDITIVA –
Nalog 15a, na kraju prve kolone nedostaje kvadratić s brojem:

|

71

|  |

Urbroj: 50501-05-1118

Zagreb, 2. prosinca 2005.

Glavna urednica

**Slavica Banić**, v.
r.

Ostalo, NN 143/2005-2715
## Ispravak Odluke Ustavnog suda Republike Hrvatske broj: U-IIIA-3200/2004. od 12. listopada 2005.

### NN 143/2005 (5.12.2005.), Ispravak Odluke Ustavnog suda Republike Hrvatske broj: U-IIIA-3200/2004. od 12. listopada 2005.

**2716**

U »Narodnim novinama«, broj 128/2005. objavljena
je Odluka Ustavnog suda Republike Hrvatske broj U-IIIA-3200/2004. od 12.
listopada 2005. godine u kojoj je ustanovljena pogreška pa se daje

## ISPRAVAK ODLUKE

### [broj: U-IIIA-3200/2004. od 12. listopada 2005.](http://narodne-novine.nn.hr/clanci/sluzbeni/290238.htm)

U obrazloženju u točki 3.1. u 1. retku umjesto
»Zagrebu« treba stajati »Osijeku.«

Broj: Su-12/2005-389

Zagreb, 25. studenoga 2005.

Tajnik

za ustavnosudsko poslovanje

**Vladimira Vodanović**, v. r.

Ostalo, NN 143/2005-2716
## Odluka o postavljenju Ante Barbira za generalnog konzula Republike Hrvatske u Sjedinjenim Američkim Državama, Savezna Država California

### NN 144/2005 (7.12.2005.), Odluka o postavljenju Ante Barbira za generalnog konzula Republike Hrvatske u Sjedinjenim Američkim Državama, Savezna Država California

# PREDSJEDNIK REPUBLIKE HRVATSKE

**2717**

Na temelju odredbe članka 98. stavka 3. Ustava
Republike Hrvatske, članka 23. Zakona o vanjskim poslovima (»Narodne novine«
broj 48/96), točke 11. podtočke 8. Odluke Vlade
Republike Hrvatske o postupku osnivanja diplomatskih misija i konzularnih ureda
Republike Hrvatske u inozemstvu i postupku postavljanja i opoziva šefova
diplomatskih misija i konzularnih ureda Republike Hrvatske u inozemstvu od 11.
siječnja 2001., 5. srpnja 2001. i 7. travnja 2004., te akta predsjednika Vlade
Republike Hrvatske, klasa: 080-02/05-01/168, urbroj:
50304/2-05-03 od 25. studenoga 2005. kojim je predsjednik Vlade Republike
Hrvatske dao prethodni supotpis, donosim

## ODLUKU

kojom postavljam ANTU BARBIRA za generalnog
konzula Republike Hrvatske u Sjedinjenim Američkim Državama, Savezna Država California, sa sjedištem u Los Angelesu
i konzularnim ovlastima nad konzularnim područjem koje obuhvaća sljedeće
države: Washington, Oregon, Montana,
Idaho, North Dakota, South Dakota,
Wyoming, Nebraska, Nevada, California, Utah, Colorado, Kansas, Oklahoma, Texas, New Mexico, Arizona, Alaska i Hawaii.

Ova Odluka stupa na snagu danom donošenja.

Broj: 01-081-05-3536/2

Zagreb, 2. prosinca 2005.

Predsjednik

Republike Hrvatske

**Stjepan Mesić**, v.
r.

Odluka, NN 144/2005-2717
## Odluka o preraspodjeli sredstava planiranih u Držav­nom proračunu Republike Hrvatske za 2005. godinu

### NN 144/2005 (7.12.2005.), Odluka o preraspodjeli sredstava planiranih u Držav­nom proračunu Republike Hrvatske za 2005. godinu

# VLADA REPUBLIKE HRVATSKE

**2726**

Na temelju članka 40.a Zakona o izvršavanju
Državnog proračuna Republike Hrvatske za 2005. godinu (»Narodne novine«, br.
171/2004 i 89/2005), Vlada Republike Hrvatske je na sjednici održanoj 1.
prosinca 2005. godine donijela

## ODLUKU

### O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2005. GODINU

I.

Preraspodjeljuju se sredstva unutar proračunskih
razdjela u Državnom proračunu Republike Hrvatske za 2005. godinu (»Narodne
novine«, br. 171/2004 i 89/2005).

II.

Sredstva iz točke I. preraspodijelit će se kod
proračunskih korisnika prema sljedećem rasporedu:

**Tablica**

[I.
dio](dodatni/314388.htm)
if !supportLineBreakNewLine
endif

     [II. dio](dodatni/314389.htm)

III.

Ova Odluka je sastavni dio Državnog proračuna
Republike Hrvatske za 2005. godinu (»Narodne novine«, br. 171/2004 i 89/2005)

IV.

Ova Odluka stupa na snagu danom objave u
»Narodnim novinama«.

Klasa: 400-06/05-01/04

Urbroj: 5030120-05-12

Zagreb, 1. prosinca 2005.

Predsjednik

**dr. sc. Ivo Sanader**,
v. r.

Odluka, NN 144/2005-2726
## Rješenje o razrješenju pomoćnika ministra znanosti, obrazovanja i športa

### NN 144/2005 (7.12.2005.), Rješenje o razrješenju pomoćnika ministra znanosti, obrazovanja i športa

# VLADA REPUBLIKE HRVATSKE

**2727**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 1. prosinca 2005. godine donijela

## RJEŠENJE

### O RAZRJEŠENJU POMOĆNIKA MINISTRA ZNANOSTI, OBRAZOVANJA I ŠPORTA

Razrješuje se NENAD MARKOVIĆ dužnosti pomoćnika
ministra znanosti, obrazovanja i športa.

Klasa: 080-02/05-02/163

Urbroj: 50304/2-05-01

Zagreb, 1. prosinca 2005.

Predsjednik

**dr****. sc. Ivo Sanader**,
v. r.

Rješenje, NN 144/2005-2727
## Rješenje o imenovanju pomoćnice ministra znanosti, obrazovanja i športa

### NN 144/2005 (7.12.2005.), Rješenje o imenovanju pomoćnice ministra znanosti, obrazovanja i športa

# VLADA REPUBLIKE HRVATSKE

**2728**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 1. prosinca 2005. godine donijela

## RJEŠENJE

### O IMENOVANJU POMOĆNICE MINISTRA ZNANOSTI, OBRAZOVANJA I ŠPORTA

Imenuje se IVANA HAJSAN pomoćnicom ministra znanosti,
obrazovanja i športa.

Klasa: 080-02/05-01/230

Urbroj: 50304/2-05-01

Zagreb, 1. prosinca 2005.

Predsjednik

**dr****. sc. Ivo Sanader**,
v. r.

Rješenje, NN 144/2005-2728
## Rješenje o imenovanju privremenog upravitelja Zaklade policijske solidarnosti

### NN 144/2005 (7.12.2005.), Rješenje o imenovanju privremenog upravitelja Zaklade policijske solidarnosti

# VLADA REPUBLIKE HRVATSKE

**2729**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 23. stavka 1. Zakona o Zakladi
policijske solidarnosti (»Narodne novine«, broj 121/2005), Vlada Republike Hrvatske
je na sjednici održanoj 1. prosinca 2005. godine donijela

## RJEŠENJE

### O IMENOVANJU PRIVREMENOG UPRAVITELJA ZAKLADE POLICIJSKE SOLIDARNOSTI

Imenuje se DUBRAVKO NOVAK privremenim
upraviteljem Zaklade policijske solidarnosti.

Klasa: 080-02/05-01 /229

Urbroj: 50304/2-05-01

Zagreb, 1. prosinca 2005.

Predsjednik

**dr****. sc. Ivo Sanader**,
v. r.

Rješenje, NN 144/2005-2729
## Pravilnik o dopuni Pravilnika o uvjetima koje moraju ispunjavati ovlašteni zaposlenici Hrvatskog centra za razminiranje

### NN 144/2005 (7.12.2005.), Pravilnik o dopuni Pravilnika o uvjetima koje moraju ispunjavati ovlašteni zaposlenici Hrvatskog centra za razminiranje

# MINISTARSTVO UNUTARNJIH POSLOVA

**2730**

Na temelju članka 22a. stavka 3. Zakona o
razminiranju (»Narodne novine« broj: 19/96., 86/98. i 64/00.) ministar
unutarnjih poslova donosi

## PRAVILNIK

### O DOPUNI PRAVILNIKA O UVJETIMA KOJE MORAJU ISPUNJAVATI OVLAŠTENI ZAPOSLENICI HRVATSKOG CENTRA ZA RAZMINIRANJE

Članak 1.

U Pravilniku o uvjetima koje moraju ispunjavati
ovlašteni zaposlenici Hrvatskog centra za razminiranje (»Narodne novine« broj:
93/98., 147/98. i 19/02.), u članku 2. podstavku 2. iza riječi: »pirotehničara«
dodaju se riječi: »i/ili voditelja radilišta, voditelja piro­tehničke
skupine odnosno inspektora za nadzor«.

Članak 2.

Ovaj Pravilnik stupa na snagu osmoga dana od
dana objave u »Narodnim novinama«.

Broj: 511-01-52-80321/05

Zagreb, 1. prosinca 2005.

Ministar

**Ivica Kirin**, v. r.

Pravilnik, NN 144/2005-2730
## Odluka o osnivanju Povjerenstva za gospodarske osnove

### NN 144/2005 (7.12.2005.), Odluka o osnivanju Povjerenstva za gospodarske osnove

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2733**

Temeljem članka 34. stavka 2. i 3. Zakona o
slatkovodnom ribarstvu (»Narodne novine«, br. 106/01,
7/03, 174/04, 10/05 – ispravak i 49/05 – pročišćeni tekst) ministar
poljoprivrede, šumarstva i vodnoga gospodarstva donosi

## ODLUKU

### O OSNIVANJU POVJERENSTVA ZA GOSPODARSKE OSNOVE

Članak 1.

U Povjerenstvo za gospodarske osnove (u daljnjem
tekstu: Povjerenstvo) imenuju se:

1. prof. dr. sc. Milorad Mrakovčić, predsjednik Povjerenstva;

2. prof. dr. sc. Roman Safner,
član Povjerenstva;

3. dr. sc. Emin Teskeredžić, član
Povjerenstva;

4. doc. dr. sc. Andelko
Opačak, član Povjerenstva;

5. mr. sc. Josip Suić, tajnik
Povjerenstva.

Članak 2.

(1) Povjerenstvo iz članka 1. ove odluke osniva
se zbog davanja prijedloga za potvrdivanje
gospodarskih osnova ministru poljoprivrede, šumarstva i vodnoga gospodarstva (u
daljnjem tekstu: ministar) sukladno odredbama članka 34. stavka 2. i 3. Zakona
o slat­kovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 –
pročišćeni tekst).

(2) O potvrđivanju pojedine gospodarske osnove
odlučuju najmanje tri člana Povjerenstva iz članka 1. ove odluke, a koji nisu
ujedno i autori te gospodarske osnove.

Članak 3.

(1) Povjerenstvo iz članka 1. ove odluke
odlučuje o gospodarskim osnovama na sjednici Povjerenstva.

(2) Na sjednici Povjerenstva tajnik vodi Zapisnik,
koji potpisuju nazočni članovi Povjerenstva.

(3) Na temelju Zapisnika iz stavka 2. ovoga
članka predsjednik Povjerenstva podnosi ministru prijedlog za potvrđivanje
gospodarskih osnova.

Članak 4.

Za rad na gore navedenim poslovima predsjedniku,
članovima i tajniku Povjerenstva pripada naknada putnih troškova u visini
iznosa autobusne karte ili karte za vlak, te naknada u iznosu od 300,00 kuna
neto po održanoj sjednici.

Članak 5.

Danom objave ove odluke u »Narodnim novinama«
prestaje važiti Odluka o osnivanju Povjerenstva za gospodarske osnove (»Narod­ne
novine«, br. 55/05).

Članak 6.

Ova odluka stupa na snagu danom objave u
»Narodnim novinama«.

Klasa: 011-02/05-01/68

Urbroj: 525-1-05-1

Zagreb, 24. studenoga 2005.

Ministar

**Petar Čobanković**, v. r.

Odluka, NN 144/2005-2733
## Ispravak Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

### NN 144/2005 (7.12.2005.), Ispravak Pravilnika o načinu provođenja, rokovima i mjerilima za obavljanje linijskog prijevoza putnika temeljem javnog poziva

**2734**

Nakon izvršenog uspoređivanja s izvornim tekstom
utvrđena je u Pravilniku o načinu provođenja, rokovima i mjerilima za obav­ljanje linijskog prijevoza
putnika temeljem javnog poziva, koji je objavljen u »Narodnim novinama« broj
132 od 7. studenoga 2005. godine, te se daje

## ISPRAVAK

### [PRAVILNIKA O NAČINU PROVOĐENJA, ROKOVIMA I MJERILIMA ZA OBAVLJANJE LINIJSKOG PRIJEVOZA PUTNIKA TEMELJEM JAVNOG POZIVA](http://narodne-novine.nn.hr/clanci/sluzbeni/290256.htm)

U članku 10. stavcima (1) i (4) umjesto riječi
»Radnog odbora« treba stajati riječ »Povjerenstva«.

Klasa: 011-01/05-02/106

Urbroj: 530-07-05-02

Zagreb, 29. studenoga 2005.

Ministar

**Božidar Kalmeta**, v. r.

Ostalo, NN 144/2005-2734
## Odluka o izboru članova Državno odvjetničkog vijeća

### NN 146/2005 (12.12.2005.), Odluka o izboru članova Državno odvjetničkog vijeća

# HRVATSKI SABOR

**2738**

Na
temelju članka 124. stavka 4. Ustava Republike Hrvatske i članka 90. stavka 1.
Zakona o državnom odvjetništvu (»Narodne novine«, br.
51/01.), Hrvatski sabor na sjednici 2. prosinca 2005., donio je

## ODLUKU

### O IZBORU ČLANOVA DRŽAVNO ODVJETNIČKOG VIJEĆA

Za
članove Državnoodvjetničkog vijeća biraju se:

1.
ZLATA HRVOJ ŠIPEK, zamjenica Glavnoga državnog odvjet­nika,

2.
DRAGAN NOVOSEL, zamjenik Glavnoga državnog odvjet­nika,

3.
JOSIP ČULE, zamjenik Glavnoga državnog odvjetnika,

4.
ŽELJKO KRPAN, zamjenik županijskog državnog odvjetnika u Županijskom državnom
odvjetništvu u Osijeku,

5.
VLADO SIROTIĆ, zamjenik županijskog državnog odvjetnika u Županijskom državnom
odvjetništvu u Puli,

6.
ZVJEZDANA VERK, zamjenica općinske državne odvjetnice u Općinskom državnom
odvjetništvu u Zagrebu,

7.
EMIL TOMLJANOVIĆ, zastupnik u Hrvatskom saboru,

8.
INGRID ANTIČEVIĆ MARINOVIĆ, zastupnica u Hrvatskom saboru,

9.
prof. dr. sc. VLADIMIR LJUBANOVIĆ, Pravni fakultet u Osijeku,

10.
prof. dr. sc. BRANKO BABAC, Pravni fakultet u Osijeku.

Klasa:
021-13/05-06/03Zagreb, 2. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks, v. r.**

Odluka, NN 146/2005-2738
## Odluka o imenovanju članova Odbora za etiku u znanosti i visokom obrazovanju

### NN 146/2005 (12.12.2005.), Odluka o imenovanju članova Odbora za etiku u znanosti i visokom obrazovanju

# HRVATSKI SABOR

**2739**

Na
temelju članka 80. Ustava Republike Hrvatske i članka 112. stavka I. Zakona o
znanstvenoj djelatnosti i visokom obrazovanju (»Narodne novine«, br. 123/03., 198/03., 105/04. i 174/04.), Hrvatski sabor na
sjednici 2. prosinca 2005., donio je

## ODLUKU

### O IMENOVANJU ČLANOVA ODBORA ZA ETIKU U ZNANOSTI I VISOKOM OBRAZOVANJU

Za
članove Odbora za etiku u znanosti i visokom obrazovanju, imenuju se:

–
prof. dr. sc. JULIJAN DOBRINIĆ,

–
dr. sc. ZORICA JURKOVIĆ,

–
doc. dr. sc. VEDRAN KATAVIĆ,

–
doc. dr. sc. TONČI MATULIĆ,

–
doc. dr. sc. MARKO PETRAK,

–
akademik NIKŠA STANČIĆ,

–
prof. dr. sc. IVANA WEYGAND ĐURAŠEVIĆ,

–
prof. dr. sc. VLASTA ZANCHI,

–
doc. dr. sc. DANIELA ŽIVKOVIĆ.

Klasa:
021-13/05-07/20

Zagreb,
2. prosinca 2005.

Predsjednik

Hrvatskoga sabora

**Vladimir Šeks, v. r.**

Odluka, NN 146/2005-2739
## Odluka o imenovanju člana Nacionalnog vijeća za znanost

### NN 146/2005 (12.12.2005.), Odluka o imenovanju člana Nacionalnog vijeća za znanost

# HRVATSKI SABOR

**2740**

Na
temelju članka 80. Ustava Republike Hrvatske i članka 11. stavka 1. Zakona o
znanstvenoj djelatnosti i visokom obrazovanju (»Narodne novine«, br. 123/03., 198/03. i 105/04.), Hrvatski sabor na sjednici
2. prosinca 2005., donio je

## ODLUKU

### O IMENOVANJU ČLANA NACIONALNOG VIJEĆA ZA ZNANOST

Imenuje
se akademik ZVONIMIR BALETIĆ članom Nacionalnog vijeća za znanost.

Klasa:
021-13/05-07/13

Zagreb,
2. prosinca 2005.

Predsjednik

Hrvatskoga sabora

**Vladimir Šeks, v. r.**

Odluka, NN 146/2005-2740
## Pravilnik o izmjenama i dopuni Pravilnika o utvrđivanju mreže i kriterija o dovoljnom broju stanica za tehnički pregled vozila

### NN 146/2005 (12.12.2005.), Pravilnik o izmjenama i dopuni Pravilnika o utvrđivanju mreže i kriterija o dovoljnom broju stanica za tehnički pregled vozila

# MINISTARSTVO UNUTARNJIH POSLOVA

**2746**

Na temelju članka 259. stavka 4. Zakona o
sigurnosti prometa na cestama (»Narodne novine«, broj 105/04) na prijedlog
ovlaštene stručne organizacije, ministar unutarnjih poslova donosi

## PRAVILNIK

### O IZMJENAMA I DOPUNI PRAVILNIKA O UTVRĐIVANJU MREŽE I KRITERIJA O DOVOLJNOM BROJU STANICA ZA TEHNIČKI PREGLED VOZILA

Članak 1.

U Pravilniku o o
utvrđivanju mreže i kriterija o dovoljnom broju stanica za tehnički pregled
vozila (»Narodne novine«, broj 10/05) u članku 2. stavku 1. brojka »27.000«
zamjenjuje se brojkom »15.000«.

Članak 2.

U članku 3. stavku 1. točki 4. brojka »27.000«
zamjenjuje se brojkom »15.000«.

U
članku 3. stavku 2. brojka »7.000« zamjenjuje se brojkom »5.000«.

Članak 3.

Iza
članka 7. dodaje se članak 7a. koji glasi:

»Članak 7a.

Iznimno
od odredaba ovog Pravilnika, ministar unutarnjih poslova može na zahtjev pravne
osobe odobriti izgradnju ili otvaranje nove stanice za tehnički pregled kada
utvrdi da je to potrebno radi podizanja razine kvalitete usluga obavljanja tehničkih
pregleda vozila, funkcionalne povezanosti procesa rada ili otklanjanja
prevlasti jednog vlasnika na stanicama za tehnički pregled u određenom mjestu
ili gradu, kao i kada postoje drugi opravdani razlozi kojima se osigurava
sigurnost prometa.«

Članak 4.

Ovaj
Pravilnik stupa na snagu osmoga dana od dana objave u »Narodnim novinama«.

Broj:
511-01-52 87270/4-05

Zagreb,
2. prosinca 2005.

Ministar

**Ivica Kirin, v. r.**

Pravilnik, NN 146/2005-2746
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi

### NN 146/2005 (12.12.2005.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2749**

Na temelju članka 11. stavka 1. točke 18. Zakona
o veterinarstvu (»Narodne novine« 70/97, 105/01 i 172/03), ministar
poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI PODRIJETLOM IZ DANSKE – PODRUČJE SOUTHERN JUTLAND, FRANCUSKE – PODRUČJE ILLE ET VILAINE I PAS DE CALAIS, GRČKE – PODRUČJE CENTRAL MACEDONIA I PELOPONNESE, IZRAELA, JUŽNOAFRIČKE REPUBLIKE PODRUČJE KWAZULU – NATAL PROVINCE, MAKEDONIJE – PODRUČJE BITOLE, RUMUNJSKE I TURSKE RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje se uvoz u Republiku Hrvatsku i provoz
preko područja Republike Hrvatske pošiljaka:

a) žive peradi i pernate divljači

b) jednodnevne peradi

c) rasplodnih i konzumnih jaja

d) svježeg i smrznutog mesa peradi i pernate
divljači

e) proizvoda od mesa peradi i pernate divljači

f) proizvoda životinjskog podrijetla (od peradi)
namijenjenih hranidbi životinja, za industrijsku uporabu ili uporabu u
poljodjelstvu, podrijetlom iz Danske – područje Southern
Jutland, Francuske – područje Ille
et Vilaine i Pas de Calais,
Grčke – područje Central Macedonia
i Peloponnese, Izraela, Južnoafričke Republike –
područje Kwazulu-Natal Province, Makedonije – područje Bitole,
Rumunjske i Turske radi sprječavanja unošenja u Republiku Hrvatsku Newcastleske bolesti.

Zabrana iz stavka prvog ove točke odnosi se i na
pošiljke žive peradi koja potječu iz drugih zemalja, odnosno regija ako se
provoze preko navedenih područja.

II.

Zabrana iz točke I. ove Naredbe ne odnosi se na
pošiljke:

a) hermetički zatvorenih toplinski obrađenih
konzervi od mesa peradi i pernate divljači koje su tijekom proizvodnje bile
podvrgnute obradi sa Fo vrijednosti 3 i više, odnosno trajne konzerve.

b) proizvoda od jaja koji su prije ili tijekom
proizvodnje podvrgnuti toplinskoj obradi sušenja u proizvodnji jaja u prahu,
pasterizacije ili sterilizacije.

III.

Danom stupanja na snagu ove Naredbe prestaje
važiti Naredba o zabrani uvoza u Republiku Hrvatsku i provoza preko područja
Republike Hrvatske peradi i proizvoda od peradi podrijetlom iz Danske,
Francuske-regija Pas-de Calais, Grčke – regija Peloponnese, Izraela, Japana – općina Fukuoka,
Južnoafričke Republike – općina Camperdown /Richmond i Makedonije radi sprječavanja unošenja u
Republiku Hrvatsku Newcastleske bolesti (»Narodne
novine« br. 131 /05).

IV.

Ova
Naredba stupa na snagu danom objave u »Narodnim novinama«.

Klasa:
322-01/05-01/79

Urbroj: 525-01-05-1

Zagreb,
5. prosinca 2005.

Ministar

**Petar Čobanković, v. r.**

Naredba, NN 146/2005-2749
## Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite za 2006. godinu

### NN 146/2005 (12.12.2005.), Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite za 2006. godinu

# MINISTARSTVO ZDRAVSTVA I SOCIJALNE SKRBI

**2750**

Na temelju članka 70. stavka 1. Zakona o
zdravstvenoj zaštiti (»Narodne novine«, br. 121/03 i
48/05) i članka 12. stavka 1. Pravilnika o uvjetima za davanje u zakup
zdravstvenih ustanova primarne zdravstvene zaštite i lječilišta (»Narodne
novine«, br. 6/96, 29/97, 1/98, 45/99, 121/99,
112/00, 87/02, 150/02 i 7/03), ministar zdravstva i socijalne skrbi donosi

## NAREDBU

### O NAJVEĆEM IZNOSU ZAKUPNINE ZA JEDINICE ZAKUPA U ZDRAVSTVENIM USTANOVAMA PRIMARNE ZDRAVSTVENE ZAŠTITE ZA 2006. GODINU

I.

Najveći
iznos zakupnine za jedinice zakupa u domovima zdrav­lja
za 2006. godinu je 1.250 kuna.

II.

Odredba
točke I. ove Naredbe ne odnosi se na ordinacije medicine rada i ljekarničku
djelatnost.

III.

Ova
Naredba stupa na snagu danom objave u »Narodnim novinama«.

Klasa:
011-02/05-09/11

Urbroj: 543-06-01/7-05-1

Zagreb,
1. prosinca 2005.

Ministar

doc. dr.
sc. **Neven Ljubičić**, v. r.

Naredba, NN 146/2005-2750
## Odluka o izmjeni Odluke o obveznoj pričuvi

### NN 146/2005 (12.12.2005.), Odluka o izmjeni Odluke o obveznoj pričuvi

# HRVATSKA NARODNA BANKA

**2751**

Na temelju članka 13. i članka 38. stavka 3. pod
g) Zakona o Hrvatskoj narodnoj banci (»Narodne novine« br.
36/2001.) Savjet Hrvatske narodne banke na sjednici održanoj 7. prosinca 2005.
donio je

## ODLUKU

### O IZMJENI ODLUKE O OBVEZNOJ PRIČUVI

I.

U točki VIII. Odluke o obveznoj pričuvi
(»Narodne novine«, br. 203/2003., 145/2004.,
34/2005., 64/2005. i 136/2005.) »18%« zamjenjuje se sa »17%«.

II.

Ova odluka stupa na snagu osmog dana od dana
objave u »Narodnim novinama«, a primjenjuje se od 11. siječnja 2006. kada
financijske institucije sastavljaju obračun obvezne pričuve za obračunsko
razdoblje od 1. do 31. prosinca 2005.

O.
br. 680/2005.

Zagreb,
7. prosinca 2005.

Predsjednik Savjeta

Hrvatske narodne banke

Guverner

Hrvatske narodne banke

**dr****. sc. Željko Rohatinski, v. r.**

Odluka, NN 146/2005-2751
## Odluka o prirezu porezu na dohodak Općine Visoko

### NN 146/2005 (12.12.2005.), Odluka o prirezu porezu na dohodak Općine Visoko

# OPĆINA VISOKO

**2754**

Na temelju članka 30. i 30a. Zakona o
financiranju jedinica lokalne i područne (regionalne) samouprave (»Narodne
novine« broj: 117/93, 69/97, 33/00, 73/00. 127/00, 59/01, 107/01, 117/01,
150/02, 147/03.), članka 30. Statuta Općine Visoko (Službeni vjesnik Varaž­dinske županije broj:
22/2001), Općinsko vijeće Općine Visoko, na sjednici održanoj 30. studenoga
2005. godine, donosi

## ODLUKU

### O PRIREZU POREZU NA DOHODAK OPĆINE VISOKO

Članak 1.

Ovom se Odlukom utvrđuje stopa te način obračuna
i plaćanja prireza porezu na dohodak koji je vlastiti izvor prihoda Općine
Visoko.

Članak 2.

Prirez poreza na dohodak plaća se na porez na
dohodak od nesamostalnog rada, porez na dohodak od samostalne djelatnosti,
porez na dohodak od imovine i imovinskih prava, porez na dohodak od kapitala i
porez na dohodak od osiguranja.

Članak 3.

Vrste poreza na dohodak, obračun, način i rokovi
plaćanja poreza na dohodak i oslobađanje plaćanja poreza na dohodak propisani
su Zakonom o porezu na dohodak i primjenjuju se pri utvrđivanju poreza na
dohodak.

Članak 4.

Obveznik prireza poreza na dohodak je fizička
osoba koja ostvaruje dohodak u Republici Hrvatskoj, a obveznik je poreza na
dohodak prema Zakonu o porezu na dohodak.

Prirez porezu na dohodak plaća se prema mjestu
prebivališta, odnosno prema uobičajenom boravištu obveznika.

Članak 5.

Prirez
porezu na dohodak plaća se po stopi od 10%. Osnovica prireza porezu na dohodak
je porez na dohodak.

Članak 6.

Podaci o obračunatom i uplaćenom porezu prireza
na dohodak na plaće, mirovine i druge dohotke od nesamostalnog rada unose se u
karticu poreza na dohodak od nesamostalnog rada.

Članak 7.

Prirez
porezu na dohodak uplaćuje se u korist Proračuna Općine Visoko.

Članak 8.

Sredstva prikupljena od prireza porezu na
dohodak koristit će se za izgradnju komunalne infrastrukture, izgradnju školske
športske dvorane, rekonstrukciju zgrada koje predstavljaju zaštićena kulturna
dobra, izgradnju dječjeg vrtića ili igraonice, igrališta, rekonstrukciju
Društvenog i vatrogasnih domova, za izradu nužnih planova prostornog uredenja, kao i drugih objekata društvene, gospodarske i
komunalne infrastrukture.

Članak 9.

Poslove
u svezi s utvrđivanjem i naplatom prireza poreza na dohodak obavlja nadležna Porezna
uprava.

Članak 10.

Ova
Odluka objavit će se u »Službenom vjesniku Varaždinske županije« i u »Narodnim
novinama«.

Članak 11.

Odluka stupa na snagu osmog dana od dana objave
u »Narod­nim novinama«, a primjenjuje se od 1.
siječnja 2006. godine.

Klasa:
410-03/05-01/01

Urbroj: 2186/027-05-01

Visoko,
30. studenoga 2005.

Predsjednik

Općinskog vijeća

**Anđelko Stričak, v.
r.**

Odluka, NN 146/2005-2754
## Odluka o izmjeni Odluke o prirezu porezu na dohodak Grada Ludbrega

### NN 146/2005 (12.12.2005.), Odluka o izmjeni Odluke o prirezu porezu na dohodak Grada Ludbrega

# GRAD LUDBREG

**2755**

Na temelju članka 30. i 30.a. Zakona o
financiranju jedinica lokalne i područne (regionalne) samouprave (»Narodne
novine« br. 117/93., 69/97., 33/00., 127/00., 59/01.,
107/01., 117/01., 150/02., i 147/03.) i članka 23. Statuta Grada Ludbrega (»Sl. vjesnik Varaždinske županije« br.
21/01, 15/05) Gradsko vijeće Grada Ludbrega na 7. sjednici održanoj dana 2.
prosinca 2005. godine donijelo je

## ODLUKU

### O IZMJENI ODLUKE O PRIREZU POREZU NA DOHODAK

Članak 1.

U Odluci o prirezu porezu na dohodak (»Narodne
novine« br. 156/02, »Službeni vjesnik Varaždinske
županije« br. 28/02) članak 5. mijenja se i glasi:

»Prirez porezu na dohodak plaća se po stopi od
12%. Osnovica prireza porezu na dohodak je porez na dohodak«.

Članak 2.

Ova odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Ista
će se objaviti i u »Službenom vjesniku Varaždinske županije«.

Klasa:
410-01/05-01/1

Urbroj: 2186/18-01/2-05-I

Ludbreg,
2. prosinca 2005.

Predsjednik

Gradskoga vijeća

Grada Ludbrega

**Stanislav** **Nemec, dipl.
ing., v. r.**

Odluka, NN 146/2005-2755
## Odluka o izmjeni Odluke o uvođenju prireza porezu na dohodak Grada Nove Gradiške

### NN 146/2005 (12.12.2005.), Odluka o izmjeni Odluke o uvođenju prireza porezu na dohodak Grada Nove Gradiške

# GRAD NOVA GRADIŠKA

**2756**

Na temelju članka 3. i 30a. Zakona o
financiranju jedinica lokalne i područne (regionalne) samouprave (»Narodne
novine«, broj 117/93, 67/97, 33/00, 73/00, 127/00, 59/01, 107/01, 117/01,
150/02 i 147/03) i članka 34. Statuta Grada Nova Gradiška (»Novogradiški
glasnik« br. 7/01), Gradsko Vijeće Grada Nova
Gradiška, na 5. sjednici održanoj dana 16. studenoga 2005. godine, donijelo je

## ODLUKU

### O IZMJENI ODLUKE O UVOĐENJU PRIREZA POREZU NA DOHODAK

Članak 1.

U
Odluci o uvođenju prireza porezu na dohodak (»Narodne novine«, broj 105/01)
članak 2. mijenja se i glasi:

»Članak 2.

Prirez
porezu na dohodak plaća se po stopi od 12%.«

Članak 2.

Ova odluke stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Klasa:
410-01/05-01/01

Urbroj: 2178/15-06-01-05-3

Nova
Gradiška, 16. studenoga 2005.

Predsjednik

Gradskog vijeća

**Branko Medunić, dipl. socijalni radnik,
v. r.**

Odluka, NN 146/2005-2756
## Odluka o davanju suglasnosti na Statut Nacionalnog centra za vanjsko vrednovanje obrazovanja

### NN 147/2005 (14.12.2005.), Odluka o davanju suglasnosti na Statut Nacionalnog centra za vanjsko vrednovanje obrazovanja

# HRVATSKI SABOR

**2793**

Na temelju članka 80. Ustava Republike Hrvatske
i članka 7. stavka 2. Zakona o Nacionalnom centru za vanjsko vredovanje obrazovanja (»Narodne novine«, br. 151/04), Hrvatski sabor na sjednici 9. prosinca 2005.,
donio je

## ODLUKU

### O DAVANJU SUGLASNOSTI NA STATUT NACIONALNOG CENTRA ZA VANJSKO VREDNOVANJE OBRAZOVANJA

Daje se suglasnost na Statut Nacionalnog centra
za vanjsko vrednovanje obrazovanja koji je 1. prosinca 2005. donijelo Upravno
vijeće Nacionalnog centra za vanjsko vrednovanje obrazovanja.

Klasa: 021-12/05-09/34

Zagreb, 9. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 147/2005-2793
## Uredba o izmjeni i dopunama Uredbe o unutarnjem ustrojstvu Ministarstva kulture

### NN 147/2005 (14.12.2005.), Uredba o izmjeni i dopunama Uredbe o unutarnjem ustrojstvu Ministarstva kulture

# VLADA REPUBLIKE HRVATSKE

**2794**

Na temelju članka 60. stavaka 1. i 2. Zakona o
sustavu državne uprave (»Narodne novine«, br. 75/93,
92/96, 48/99, 15/2000, 127/2000,59/2001 i 199/2003), Vlada Republike Hrvatske je
na sjednici održanoj 8. prosinca 2005. godine donijela

## UREDBU

### O IZMJENI I DOPUNAMA UREDBE O UNUTARNJEM USTROJSTVU

### MINISTARSTVA KULTURE

Članak 1.

U Uredbi o unutarnjem ustrojstvu Ministarstva
kulture (»Narodne novine«, br. 16/2004, 110/2004,
179/2004, 34/2005 i 54/2005), u članku 2. stavku 1. točki 1., iza podtočke 1.1. dodaju se podtočke:

»1.2. Odjel za europske integracije

1.3. Odjel za odnose s javnošću i informiranje«.

U točki 3. podtočka
3.1. mijenja se i glasi: »3.1. Odjel za europsku suradnju«.

Članak 2.

U članku 3. stavku 2. dodaju se podstavci 3. i
4. koji glase:

*»1.2. Odjel za europske integracije*

Odjel za europske integracije koordinira
suradnju između Ministarstva kulture i institucija EU, vrši tehničko
administrativne poslove u vezi pristupnih pregovora s EU, vodi protokole,
izrađuje izvješća za EU, obavlja aktivnosti u vezi usklađivanja s postojećim
izvješćima (osim financijskih), komunicira s drugim tijelima državne uprave,
organizira, vodi i koordinira međunarodnu strukovnu razmjenu, organizira
međudržavne posjete, prevodi i tumači za potrebe Ministarstva.

*1.3. Odjel za odnose s javnošću i informiranje*

Odjel za odnose s javnošću i informiranje
obavlja poslove u vezi odnosa s medijima, daje priopćenja za javnost koja se
odnose na rad Ministarstva, koordinira poslove na pripremi časopisa odnosno
glasila koja izdaje Ministarstvo, priprema konferencije za tisak, prati
medijske recepcije aktivnosti Ministarstva i izrađuje odnosne analize,
organizira promocijske djelatnosti (posjete, prezentacije i sl.),
te obavlja i druge poslove vezano za informiranje i odnose s javnošću.«.

Članak 3.

U članku 5. stavku 2. točki 3.1. riječi:
»europske integracije i« zamjenjuju se riječju: »europsku«.

Članak 4.

U tabelarnom prikazu okvirnog broja državnih
službenika i namještenika mijenja se okvirni broj državnih službenika i
namještenika potrebnih za obavljanje poslova Ministarstva kulture.

Novi okvirni broj državnih službenika i
namještenika potreban za obavljanje poslova iz djelokruga Ministarstva utvrđuje
se u tablici koja je sastavni dio ove Uredbe i ne objavljuje se u »Narodnim
novinama«.

Članak 5.

Ministar kulture uskladit će Pravilnik o
unutarnjem redu Ministarstva kulture s odredbama ove Uredbe, u roku 30 dana od
dana njezina stupanja na snagu.

Članak 6.

Ova Uredba stupa na snagu danom objave u
»Narodnim novinama«.

Klasa: 023-03/05-01/12

Urbroj: 5030108-05-5

Zagreb, 8. prosinca 2005.

Predsjednik

**dr****. sc. Ivo Sanader**,
v. r.

Uredba, NN 147/2005-2794